Vetrarveðrið sem gengur yfir suðvesturhornið hefur valdið miklum samgöngutruflunum. Snjóruðningsmenn hafa ekki haft undan að ryðja í snjókomunni á höfuðborgarsvæðinu í morgun og segja vart hægt að ljúka mokstri fyrr en á miðvikudag. Heiðar eru lokaðar á suðvesturhorninu og margar húsagötur á höfuðborgarsvæðinu eru enn óruddar. Björgunarsveitarfólk hefur aðstoðað við að losa bíla. í ófærðinni.
Mokstur hófst á fjórða tímanum í nótt og hefur áhersla verið lögð á að halda stofnbrautum og strætisvagnaleiðum opnum. Símalínur hjá Reykjavíkurborg hafa logað og ekki eru allir sáttir við að komast ekki út af stæðinu heima. Hjalti J. Guðmundsson er skrifstofustjóri umhverfis- og skipulagssviðs Reykjavíkurborgar. Hann segir mikla snjókomu í morgun og erfitt færi hafa tafið fyrir.
Inn Öll vetrarþjónusta er að tefjast bara gríðarlega mikið jafnvel um nokkra klukkutíma og jafnvel eitthvað fram á morgundaginn eins og staðan er. Það er alveg viðbúið að fólk komist ekki út úr húsagötunum fyrr en eftir einn tvo daga eins og staðan er. Við keppumst við að halda stofn og tengibrautum opnum og okkur hefur alveg tekist það en þetta er bara þannig ástand að við kannski sköfum einhvern götustubb og kannski eftir hálftíma er kominn jafn mikill snjór aftur í viðkomandi
Hjalti segir ástandið verst í austurhluta borgarinnar, í úthverfum í Grafarvogi og í Úlfarsárdal.
Þrjátíu björgunarsveitarmenn hafa unnið að því í morgun að aðstoða fólk í ófærðinni á höfuðborgarsvæðinu. Karen Ósk Lárusdóttir er verkefnisstjóri í aðgerðastjórn Landsbjargar.
það hafa verið fastir bílar svona í efri byggðum borgarinnar og myndast raðir og meðal annars strætisvagnar fastir. það leystist fljótt Heyrðu þegar það eru fastir bílar þá er bara mokað og ýtt. Gömlu góðu aðferðirnar.
Víðtækar lokanir eru á vegum í grennd við höfuðborgarsvæðið. Þjóðvegur 1 er lokaður við Rauðavatn því Hellisheiði er ófær, sömuleiðis, Þrengsli, Mosfellsheiði og Kjalarnes vegna snjóa og verður lokað að minnsta kosti á meðan veðrið gengur yfir.

Mikil ófærð og samgöngutruflanir eru á höfuðborgarsvæðinu og hafa ruðningsmenn ekki undan. í morgun. Helstu leiðir út frá borginni verða sennilega lokaðar til morguns. Gul viðvörun tekur gildi um allt sunnan og vestanvert landið þegar líður á daginn. Mokstursmenn hafa ekki undan að moka húsagötur. og verður fólk jafnvel að sætta sig við að komast ekki akandi út úr götu fyrr en á miðvikudag.